**Ministru kabineta noteikumu projekta**

**“Darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts **“Darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi**” (turpmāk – MK noteikumu projekts) izstrādāts atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Latvijas Nacionālo attīstības plānu 2014.–2020.gadam un Eiropas Parlamenta un Padomes 2012.gada 25.oktobra Direktīvu 2012/27/ES par energoefektivitāti, ar ko groza Direktīvas 2009/125/EK un 2010/30/ES, un atceļ Direktīvas 2004/8/EK un 2006/32/EK (turpmāk – Direktīva 2012/27ES) Latvijai jāsasniedz indikatīvais valsts energoefektivitātes mērķis, kura ietvaros jānodrošina divi saistoši mērķi: 1. jāsasniedz uzkrātā enerģijas galapatēriņa ietaupījuma mērķis 9 896 GWh apmērā;
2. katru gadu 3% valdības īpašumā esošo un izmantoto ēku platībās ir jāīsteno energoefektivitātes paaugstināšanas pasākumi (Direktīvas 2012/27ES 3.panta un 5.panta 1.punkta prasība).

Tā kā valsts ēkas veido daļu no valsts enerģijas galapatēriņa, tad energoefektivitātes paaugstināšanas pasākumu īstenošanas 3% centrālās valdības ēku mērķa izpilde sniedz ieguldījumu arī valsts obligātā enerģijas galapatēriņa ietaupījuma mērķa sasniegšanā. Lai nodrošinātu šo mērķu sasniegšanu, Ekonomikas ministrija (turpmāk - EM), izpildot Direktīvas 2012/27ES 5.panta 5.punkta prasības, ik gadu sagatavo un publisko centrālās valdības apsildāmo un/vai dzesējamo ēku (tiešās valsts pārvaldes iestādei vai tās padotības iestādei īpašumā vai lietošanā esošas ēkas, kurās tiek īstenotas valsts tiešās pārvaldes iestādes vai tās padotības iestādes funkcija) sarakstu (turpmāk – valsts ēku saraksts), kuru kopējā izmantojamā platība ir lielāka par 500 m2, un sākot ar 2015.gada 9.jūliju to ēku sarakstu, kuru kopējā izmantojamā platība ir lielāka par 250 m2, izņemot ēkas, uz kurām neattiecas Direktīvas 2012/27ES 5.panta 2.punktā minētais atbrīvojums. Dalībvalstis var pieņemt lēmumu nenoteikt vai nepiemērot 1.punktā minētās prasības šādām ēku kategorijām:1. ēkām, ko oficiāli aizsargā kā daļu no klasificētas vides vai to īpašās arhitektūras un vēsturiskās vērtības dēļ;
2. ēkām, kuras ir bruņoto spēku vai centrālās valdības īpašumā un kalpo valsts aizsardzības mērķiem, izņemot bruņoto spēku un citu valsts aizsardzības iestāžu personālam paredzētas atsevišķas dzīvojamās telpas vai biroja ēkas;
3. ēkām, kas kalpo par kulta vietām un ko izmanto reliģiskām darbībām.

Spēkā esošais valsts ēku saraksts ar ēkām, kuru kopējā platība ir lielāka par 250 m2, ir izveidots 2015.gada 9.jūlijā un publicēts Ekonomikas ministrijas tīmekļa vietnē[[1]](#footnote-1). Vietējas un valsts nozīmes arhitektūras pieminekļi netiek iekļauti valsts ēku sarakstā, līdz ar to šādām ēkām darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma “Veicināt energoefektivitātes paaugstināšanu valsts ēkās” (turpmāk – 4.2.1.2.pasākums) pirmās projektu iesniegumu atlases kārtas (turpmāk – atlases kārta) ietvaros finansējums energoefektivitātes paaugstināšanas pasākumu īstenošanai nav pieejams. Tomēr energoefektivitātes paaugstināšanu var veikt ēkās, kuras atrodas pieminekļu teritorijās, piemēram, pilsētbūvniecības, arhitektūras pieminekļu teritorijā vai kādā citā pieminekļu teritorijā, ja tajās ieguldīt ir racionāli un tās izpilda projektu iesniegumu atlases vērtēšanas kritēriju minimālās prasības. Atbilstoši 2014.gada 12.augusta Ministru kabineta sēdes protokola Nr.43 36.§ „Informatīvais ziņojums „Par valsts ēku enerģijas patēriņa datiem”” 5.2.apakšpunktam, valsts ēku saraksts tiek atjaunots katru gadu līdz attiecīgā gada 9.jūlijam. Ja EM ir iesniegta informācija par ēku un, ja tā atbilst nosacījumiem par iekļaušanu valsts ēku sarakstā, ēka tajā tiek iekļauta līdz attiecīgā gada 9.jūlijam. Šobrīd spēkā esošais valsts ēku saraksts ir izveidots 2015.gada 9.jūlijā (uz kura pamata aprēķinātas atlases kārtai pieejamais publiskā finansējuma apmērs ministrijām – kvotas), aktuālāks saraksts sagatavojams līdz 2016.gada 9.jūlijam. Valsts ēku saraksts ik gadu ir mainīgs – no tā tiek izslēgtas iepriekšējā gadā atjaunotās ēkas, atsevišķām ēkām mainās īpašnieks vai tās lietotājs, ēkas tiek izņemtas no ekspluatācijas, tiek apvienotas vienā vai vairākās ēkās u.c. gadījumi. Papildus jāņem vērā, ka konstatētās izmaiņas tiek ņemtas vērā pie nākošā gada valsts ēku saraksta izstrādes, kad šāda informācija tiek iesniegta EM. Līdz ar to katru gadu izveidosies situācija, kad kādas ēkas tiks iekļautas sarakstā, bet kādas no tā izņemtas, tomēr jāņem vērā, ka izmaiņas, kas rodas ir procentuāli mazas. Lai uzskatītu, ka energoefektivitātes minimālās prasības ir ievērotas, jāizpildās ne tikai Ministru kabineta 2013.gada 9.jūlija noteikumu Nr.383 “Noteikumi par ēku energosertifikāciju” 15.2 3. punkta prasībām, bet arī Ministru kabineta 2015.gada 30.jūnija noteikumu Nr.339 “Noteikumi par Latvijas būvnormatīvu LBN 002-15 “Ēku norobežojošo konstrukciju siltumtehnika””14.punkta prasībām.Lai nodrošinātu augstāk minēto mērķu sasniegšanu, EM nodrošinās 4.2.1.2.pasākuma īstenošanu. 4.2.1.2.pasākuma un atlases kārtas mērķis ir veicināt energoefektivitātes paaugstināšanu, viedu energovadību un atjaunojamo energoresursu izmantošanu tiešās valsts pārvaldes iestādes vai tās padotības iestādes, vai valsts augstskolas un zinātniskā institūta īpašumā vai lietošanā esošajās ēkās.4.2.1.2.pasākumam plānotais kopējais publiskais finansējums ir 115 127 027 *euro*, tajā skaitā ERAF finansējums – 97 857 972 *euro* un valsts budžeta finansējums – 17 269 055 *euro[[2]](#footnote-2)*. Projektu iesniegumu pieņemšana tiks nodrošināta divās projektu iesniegumu atlases kārtās, sniedzot atbalstu grantu veidā energoefektivitātes paaugstināšanas pasākumu īstenošanai.*Pirmā projekti iesniegumu atlases kārta*EM ir veikusi aprēķinu, lai novērtētu nepieciešamā finansējuma apmēru, lai ik gadu (sākot ar 2017.gadu) līdz 2020.gadam atjaunotu 3% no valsts ēku kopējās platības, kuras EM ik gadu iekļauj valsts ēku sarakstā. Aprēķinā ņemts vērā, ka, 2014.gadā paaugstinot energoefektivitāti valsts ēkās, 2015.gada, 2016.gada un daļēji arī 2017.gada 3% mērķis jau ir izpildīts (2014.gada mērķis ir ticis pārpildīts, līdz ar to atbilstoši Direktīvas 2012/27ES 5.panta 3.punktam, papildus atjaunoto ēku platību var ieskaitīt jebkurā no trim nākamo gadu ikgadējiem mērķiem). Mērķa izpildei līdz 2020.gadam nepieciešams īstenot energoefektivitātes paaugstināšanas pasākumus478 341,89 m2 no valsts ēku kopējās platības un tam nepieciešams kopējais finansējums 36,85 milj. *euro.* Bet papildus 3% mērķa izpildei līdz 2020.gadam, finansējumu var izlietot līdz 2022.gada 31.decembrim, tādēļ pieņemot prognozi, ka prasība par 3% mērķa izpildi ES līmenī tiks turpināta arī pēc 2020.gada, 4.2.1.2.pasākuma ietvaros valsts ēkas var turpināt atjaunot līdz par 2022.gadam un pēdējā gadā (2022.gadā) var atjaunot vairāk ēku, lai 3% mērķa pārpildi ieskaitītu vēl nākamajos trijos gados pēc pasākuma beigām (t.i. līdz 2025.gadam). Gala rezultātā, saskaitot atjaunojamo ēku kopējo platību un tam nepieciešamā finansējuma apmēru laika periodam no 2017.-2025.gadam, secinām, ka valsts ēku energoefektivitātes paaugstināšanas pasākumu ietvaros **nepieciešams īstenot energoefektivitātes paaugstināšanas pasākumus 530 907,01 m2** apmērā no **valsts ēku** **kopējās platības** un tam nepieciešamais kopējais finansējums ir 79,63 milj. *euro*. Tā kā atlases kārtas ietvaros energoefektivitātes paaugstināšanas pasākumu īstenošanai papildus finansējums tiek izdalīts VAS “Valsts nekustamie īpašumi” projekta iesnieguma iesniegšanai un projekta īstenošanai par ēku Brīvības bulvārī 36 (Ministru kabinets) 2 983 364 *euro* apmērā, **atlases kārtas īstenošanai pieejamais publiskais finansējums ir 82 619 415 *euro****,* tajā skaitā **ERAF finansējums 70 226 502 *euro* un valsts budžeta finansējums 12 392 913 *euro*.** Atlases kārtas ietvaros sasniedzamie iznākuma rādītāji:1. uzstādītā atjaunojamos energoresursus izmantojoša siltumenerģijas ražošanas papildjauda ir 1,48 MW;
2. aprēķinātais siltumnīcefekta gāzu samazinājums ir 6 787 CO2 ekvivalenta tonnas gadā;
3. primārās enerģijas gada patēriņa samazinājums sabiedriskajās ēkās 26 084 MWh/gadā.

Ar papildjaudu tiek saprasta jebkāda veida atjaunojamo energoresursu papildus jauda (pirms tam nebijusi), ko var iegūt aizstājot esošo fosilo kurināmo ar AER izmantojošu. Savukārt primārā enerģija ietver enerģiju no atjaunojamiem un neatjaunojamiem enerģijas avotiem, kas nav pārstrādāta vai pārveidota, līdz ar to primārās enerģijas gada patēriņa samazinājuma aprēķinā tiek ņemts vērā enerģijas ietaupījumus MWh/gadā gan no atjaunojamiem, gan no fosiliem resursiem.Savukārt gan pēc MK noteikumu projekta 3.pielikuma, gan apkopotās informācijas par atbalstītajiem projektiem no projektu atskaitēm un KP VIS sistēmas, CO2 samazinājums tik aprēķināts pēc Ministru kabineta 2013.gada 25.jūnija noteikumu Nr.348 „Ēku energoefektivitātes aprēķina metode” 175. punkta un šo noteikumu 1.pielikuma 3.tabulā norādītājām emisijas faktoru vērtībām. Ja kā kurināmu izmantos koksni, ogļskābās gāzes ekvivalenta aprēķinā tiks piemērots ogļskābās gāzes ekvivalenta faktoru 0,264 kg/Wh un primārās enerģijas patēriņa aprēķinā piemēros konversijas koeficientu 1,0 (nosacījums attiecināms tikai uz 4.2.1.2.pasākumu). Aprēķinus veiks atbildīgā iestāde – Ekonomikas ministrija un nodrošinās arī šīs informācijas uzglabāšanu, lai varētu sniegt informāciju par 4.2.1.2. pasākumam noteikto iznākuma rādītāju sasniegšanu.Pirmā projektu iesniegumu atlases kārta tiks īstenota ierobežotas projektu iesniegumu atlases veidā, vienlaicīgi paredzot nepārtrauktu projektu iesniegumu iesniegšanu. Šāda projektu iesniegumu atlases organizēšana nodrošinās:* ātrāku projektu iesniegumu izvērtēšanu pēc to sagatavošanas un iesniegšanas;
* ātrāku projektu īstenošanu;
* izlīdzinās Centrālās finanšu un līgumu aģentūras (turpmāk – CFLA) darbinieku noslodzi un minimizēs riskus savlaicīgai projektu iesniegumu izskatīšanai, jo nebūs īsā, ierobežotā termiņā jāveic projektu iesniegumu izvērtēšana lielam skaitam projektu iesniegumu.

Šajā projektu iesniegumu atlases kārtā projekta iesniedzēji ir:* tiešās valsts pārvaldes iestādes vai tās padotības iestādes;
* valsts augstskolas un valsts zinātniskie institūti – atvasinātas publiskas personas, vai zinātniskais institūts - atvasināta publiska persona, kas ir valsts dibinātas universitātes pārraudzībā;
* valsts kapitālsabiedrības, kura saskaņā ar normatīvos aktos noteikto deleģējumu veic valsts nekustamo īpašumu pārvaldīšanu un apsaimniekošanu – valsts akciju sabiedrība “Valsts nekustamie īpašumi”, valsts akciju sabiedrība “Tiesu namu aģentūra”, valsts sabiedrība ar ierobežotu atbildību “Šampētera nams”, valsts sabiedrība ar ierobežotu atbildību “Zemkopības ministrijas nekustamie īpašumi”.

Valsts zinātnisko institūtu veiktās valsts deleģētās funkcijas katram institūtam ir individuālas, bet galvenokārt tā ir fundamentālo un lietišķo pētījumu veikšana, dažādu uzskaites datu nodrošināšana, bakalaura vai maģistra programmu studentu un doktorantu iesaistīšana pētnieciskajā darbībā, zinātniskās kvalifikācijas pilnveidošanas pasākumu attiecīgajā nozarē īstenošana, pakalpojumu sniegšana pētniecības jomā u.c. funkciju nodrošināšana. Pirmās projektu iesniegumu atlases kārtas īstenošanai pieejamais publiskais finansējums tiek sadalīts **kvotās** ministrijām (pēc lietotāja, nevis īpašnieka) **proporcionāli** ministriju vai to padotības iestāžu īpašumā vai lietošanā esošo ēku **apkurināmai platībai (m2)** un VAS “Valsts nekustamie īpašumi” projekta iesnieguma iesniegšanai un projekta īstenošanai par Ministru kabinetu, kas ir valstiski nozīmīga administratīva ēka, koleģiāla institūcija, kas ar tam padoto valsts pārvaldes iestāžu starpniecību īsteno izpildvaru. Multiresorisku valsts nekustamo īpašumu attīstības projektu ietvaros finansējuma pieprasījumu par būvniecības darbu kapitālieguldījumu, nomas maksas, aprīkojumu, pārcelšanas un komunālo maksājumu izdevumu segšanai papildus nepieciešamajiem valsts budžeta finanšu līdzekļiem apkopo un iesniedz tā ministrija, valsts pārvaldes iestāde, kas īsteno minēto attīstības projektu vai kuras pārraudzībā ir iestāde, t.sk. specializētā valsts kapitālsabiedrība, kas īsteno minēto attīstības projektu (ja projekta īstenošana tiek dalīta starp ministrijām vai citām valsts pārvaldes iestādēm, pirms tam pieņemams lēmums par finansējuma pieprasījuma virzītāju). Līdz ar to par ēku Brīvības bulvārī 36, kur atrodas Ministru kabinets, projekta iesniegumu iesniedz un projekta īstenošanu nodrošina VAS “Valsts nekustamie īpašumi”.Lai piedalītos atlases kārtā, ēkai jābūt iekļautai valsts ēku sarakstā vai jābūt pieņemtam Ministru kabineta rīkojumam par ēkas izmantošanu valsts iestādes, valsts augstskolas vai tās pārraudzībā esošā zinātniskā institūta – atvasinātas publiskas personas, vai valsts zinātniskā institūta – atvasinātas publiskas personas funkciju īstenošanai vai atrašanās vietas maiņu. Ja tiek mainīta atrašanās vieta, pēc projekta īstenošanas jānodrošina, ka ēkā papildinošās saimnieciskās darbības apmērs nepārsniedz 20% no ēkas kopējās platības.Lai CFLA nodrošinātu koordinētu projektu iesniegumu iesniegšanu, EM pamatojoties pēc ministriju sniegtās informācijaspar ministriju pārziņā esošajām ēkām prioritārā secībā, kurās atlases kārtas ietvaros plānots īstenot energoefektivitātes paaugstināšanas pasākumus, ir **apkopojusi sniegto informāciju** un **izveidojusi prioritāro valsts ēku sarakstu,** kurā izdalītas ēkas, kuru atjaunošanu iespējams uzsākt 2016.gadā, 2017.gadā un vēlāk (skatīt 4.2.1.2.pasākuma atlases kārtas sākotnējās ietekmes novērtējuma ziņojuma (anotācijas) pielikumu).Prioritārajā valsts ēku sarakstā ministrijas norāda ēkas par tām aprēķināto finansējuma apmēru ar 50% finansējuma rezervi. Projektu apzināšana ar finansējuma rezervi nepieciešama, lai identificētu potenciālos projektus, ja atbrīvojas Eiropas Savienības fondu finansējums.Prioritārais valsts ēku sarakstā norādīts ēkas īpašnieks, lietotājs, ēkas pārvaldnieks, ēkas adrese, būves kadastra apzīmējums, plānotās projekta attiecināmās izmaksas un siltumenerģijas ietaupījums, plānotais būvniecības uzsākšanas gads un projekta iesnieguma iesniegšanas laiks, kā arī projekta gatavības stadija un plānotie energoefektivitātes paaugstināšanas pasākumi. Ņemot vērā, ka prioritārajā valsts ēku sarakstā visām iekļautajām ēkām nav veikta ēku energosertifikācija un sagatavota tehniskā dokumentācija, precīzi novērtēt ēkas esošo tehnisko stāvokli un projekta īstenošanai nepieciešamās izmaksas ir neiespējami, līdz ar to prioritārais valsts ēku saraksts ir indikatīvs. Tomēr jāņem vērā, ka, lai risinātu gan plānošanas, gan risku pārvaldības, gan resursu vadību aspektus pasākuma ieviešanā, prioritārais valsts ēku saraksts tiks izmantots projektu atlases norisē, lai plānotu projektu iesniegšanas termiņus.Ja ministrijām būs nepieciešams veikt izmaiņas prioritārajā sarakstā, EM nodrošinās prioritārā saraksta aktualizēšanu un atkārtotu publicēšanu tīmekļa vietnē [www.em.gov.lv](http://www.em.gov.lv). Projektu iesniegumu atlases kārtas ietvaros finansējums netiek piešķirts projekta īstenošanai, ja ēka ir vietējas vai valsts nozīmes arhitektūras piemineklis. Tāpat arī energoefektivitātes paaugstināšanas pasākumi atlases kārtas ietvaros netiek īstenoti Latvijas Bankas, Latvijas Republikas Saeimas, Latvijas Republikas Satversmes tiesas īpašumā esošajās ēkās, jo šīm iestādēm aprēķinātā publiskā finansējuma apmērs bija zem 500 000 *euro*, zem kuras nav racionāli izdalīt atsevišķu finansējumu konkrētam ēkas īpašniekam.Projektu iesniegumu atlases kārtā tiek atbalstīta ēku energoefektivitātes paaugstināšana, tajā skaitā būvdarbu veikšana ēku norobežojošajās konstrukcijās, ēku inženiersistēmu atjaunošana, pārbūve vai izveide, un atjaunojamo energoresursu izmantojošu siltumenerģijas ražošanas un ūdens sildīšanas avotu iegāde un uzstādīšana, ēkas restaurācijas darbi un, ja īstenojot energoefektivitātes paaugstināšanas pasākumus tiek skarta ēkas iekšējā apdare, iekšējās apdares darbi, lai nodrošinātu ēkas sākotnējo arhitektonisko un iekšējās apdares detaļu vizuālo un tehnisko stāvokli, projektu tehniskās dokumentācijas sagatavošana un projekta vadības un uzraudzības nodrošināšana.Lai nodrošinātu 4.2.1.2.pasākumu iznākuma rādītāju sasniegšanu, projektiem būs jāatbilst šādām energoefektivitātes prasībām:* plānotais siltumenerģijas ietaupījums pēc projekta īstenošanas ir ne mazāks kā 30% gadā no ēkas energosertifikātā aprēķinātā siltumenerģijas patēriņa pirms projekta īstenošanas;
* plānotais siltumenerģijas patēriņš apkurei pēc projekta īstenošanas, pamatojoties uz ēkas energosertifikātā veiktajiem aprēķiniem un projekta tehniskajā dokumentācijā paredzētajiem būvdarbiem nepārsniedz 90 kWh/m2 gadā.

Papildus projekta īstenošanas rezultātā ir jānodrošina minimālo energoefektivitātes prasību sasniegšana atbilstoši Ministru kabineta 2015.gada 30.jūnija noteikumos Nr.339 “Noteikumi par Latvijas būvnormatīvu LBN 002-015 „Ēku norobežojošo konstrukciju siltumtehnika”” noteiktajam, izņemot, ja šo noteikumu 2.pielikumā “Pārskats par ēkas energosertifikāta aprēķinos izmantotajām ievaddatu vērtībām” sniegts pamatojums atbilstoši Ēku energoefektivitātes likuma 4.panta 4.punktam. Tāpat arī finansējuma saņēmējs piecus gadus pēc projekta īstenošanas:* nodrošina sasniegto rezultātu uzturēšanu un līdzekļus projekta rezultātu uzturēšanai;
* nodrošina, ka ēkā tiks īstenotas valsts deleģētās funkcijas;
* ik gadu līdz 31.janvārim atbildīgajai iestādei iesniedz pārskatu par enerģijas patēriņu attiecīgajā ēkā saskaņā ar šo noteikumu 3.pielikumu.

Lai veicinātu 4.2.1.2.pasākuma reģionālo pārklājumu, ir noteikts, ka ministrijai no tai aprēķinātā publiskā finansējuma apmēra, 40% jānovirza ārpus Rīgas administratīvās teritorijas, savukārt 60%, lai atjaunotu ēkas, kas atrodas Rīgas administratīvajā teritorijā. Norādīto finansējuma sadalījumu var nepiemērot, ja:1. to neļauj ministrijas īpašumā, lietojumā vai valdījumā esošo ēku reģionālais sadalījums;
2. saimnieciski izdevīgāk ir veikt investīcijas citā proporcijā.

Projekta īstenošanas laikā šo noteikumu valsts augstskola un valsts zinātniskais institūts – atvasināta publiska persona, vai zinātniskais institūts - atvasināta publiska persona, kas ir valsts dibinātas universitātes pārraudzībā kā finansējuma saņēmēji var saņemt avansa maksājumu saskaņā ar normatīvajiem aktiem par kārtību, kādā plāno valsts budžeta līdzekļus Eiropas Savienības struktūrfondu un Kohēzijas fonda projektu īstenošanai un veic maksājumus 2014. - 2020.gada plānošanas periodā, kas nepārsniedz 90% no projektam piešķirtā ERAF finansējuma un, ja tas ir paredzēts projektā, valsts budžeta kopsummas. Savukārt valsts kapitālsabiedrības, kuras saskaņā ar normatīvos aktos noteikto deleģējumu veic valsts nekustamo īpašumu pārvaldīšanu un apsaimniekošanu – valsts akciju sabiedrība “Valsts nekustamie īpašumi”, valsts akciju sabiedrība “Tiesu namu aģentūra”, valsts sabiedrība ar ierobežotu atbildību “Šampētera nams”, valsts sabiedrība ar ierobežotu atbildību “Zemkopības ministrijas nekustamie īpašumi” avansa maksājumu var saņemt 100% no projektam piešķirtā ERAF finansējuma un, ja tas ir paredzēts projektā, valsts budžeta kopsummas. Avansa maksājumu ir iespējams saņemt vairākos maksājumos. Šāds avansa apjoms pieļaujams, ņemot vērā projektu iesniegumu vērtēšanas kritērijos noteiktās prasības, kas paredz augstu gatavības pakāpi ar būvniecību saistīto projekta darbību tehniskajai dokumentācijai projekta iesnieguma iesniegšanas brīdī.Ņemot vērā, ka augstāk minētās valsts kapitālsabiedrības nodarbojas ar valsts nekustamo īpašumu pārvaldīšanu un apsaimniekošanu, un projektu iesniegumus pasākuma ietvaros iesniegs par ēkām, kuras izmanto ministrijas vai tās pārziņā esošās iestādes, nevis pašas savām vajadzībām, projektu īstenošanai nepieciešams 100% avanss no projektam piešķirtā ERAF finansējuma un valsts budžeta kopsummas. Saņemot avansu mazākā apmērā nekā 100%, valsts kapitālsabiedrībām nepieciešamo finansējumu būtu jānodrošina no saviem līdzekļiem. Ņemot vērā, ka valsts kapitālsabiedrības iesniegs projektu iesniegumus un projektu īstenošanu nodrošinās par lielu daļu no valsts ēkām, nesaņemot 100% apmērā avansa maksājumu, tām no savas puses jānodrošina liela apjoma finansējums. Lai nodrošināto nepieciešamo finansējumu, valsts kapitālsabiedrībām būtu nepieciešami kredītiestāžu sniegtie pakalpojumi, kas radītu tikai lieku administratīvo slogu un finansējuma nelietderīgu izmantošanu (procentu likmes dēļ). Līdz ar to valsts kapitālsabiedrībām pieļaujams 100% avanss no projektam piešķirtā ERAF finansējuma un valsts budžeta kopsummas.Ja finansējuma saņēmēji ir valsts pārvaldes iestādes, avansa maksājumi netiek plānoti, jo tām ir iespējams saņemt priekšfinansējumu pieprasot to no valsts budžeta. Līdz ar to valsts tiešās pārvaldes iestādēm un to padotības iestādēm, projekta īstenošanai nepieciešamo finansējumu plāno un nodrošina attiecīgās nozares ministrija (kā priekšfinansējumu), savukārt valsts augstskolām un valsts zinātniskajiem institūtiem – atvasinātām publiskām personām, vai zinātniskajiem institūtiem - atvasinātām publiskām personām, kas ir valsts dibinātas universitātes pārraudzībā, kā arī valsts kapitālsabiedrībām, kura saskaņā ar normatīvos aktos noteikto deleģējumu veic valsts nekustamo īpašumu pārvaldīšanu un apsaimniekošanu – valsts akciju sabiedrība “Valsts nekustamie īpašumi”, valsts akciju sabiedrība “Tiesu namu aģentūra”, valsts sabiedrība ar ierobežotu atbildību “Šampētera nams”, valsts sabiedrība ar ierobežotu atbildību “Zemkopības ministrijas nekustamie īpašumi”, pieejamo avansa, starpposma un noslēguma maksājumu izmaksā CFLA.*Valsts atbalsts*Pasākums nekvalificējas kā komercdarbības atbalsts, ja tā ietvaros tiek atbalstītas ēkas, kurās tiek veiktas valsts deleģētās funkcijas un ēkas, kurās amortizācijas periodā veic papildinošu saimniecisko darbību (ar papildinošu saimniecisko darbību saprot tādas darbības, kuras ir tieši saistītas ar infrastruktūras ekspluatāciju un tai nepieciešamas vai cieši saistītas ar tās galveno nesaimniecisko izmantojumu) ikgadēji ierobežotā apmērā platības izteiksmē. Saskaņā ar šobrīd esošo Eiropas Savienības tiesas praksi papildinošās saimnieciskās darbības ierobežojums 4.2.1.2.pasākuma pirmās projektu iesniegumu atlases kārtas ietvaros ir noteikts 20% apmērā no ēkas platības.Ēkas, kurās papildinošās saimnieciskās darbības apmērs pārsniedz 20% vai ēkā tiek veikta cita veida saimnieciskā darbība, uz atbalstu 4.2.1.2.pasākuma ietvaros nevar pretendēt.*Projektu iesniegumu otrā atlases kārta*EM organizēs arī projektu iesniegumu otro atlases kārtu, jo 3% mērķa izpildei līdz 2020.gadam nepieciešamais finansējums ir 82,61 milj. *euro*, bet atlikušais finansējums var tikt izlietots citu mērķu sasniegšanai. Otrās projektu iesniegumu atlases kārtas īstenošanai pieejamais publiskais finansējums ir 32 507 612 *euro*, tajā skaitā ERAF finansējums 27 631 470 *euro* un valsts budžeta finansējums 4 876 142 *euro*. Tai pat laikā, ņemot vērā snieguma rezervi, sadarbības iestāde projektu iesniegumu otro atlases kārtu var izsludināt par publisko finansējumu ne vairāk kā 25 485 411 *euro* apmērā, tai skaitā ERAF finansējumu 21 662 599 *euro* (rezerves apjoms 5 968 871 *euro*) apmērā un valsts budžeta finansējumu 3 822 812 *euro* apmērā (rezerves apjoms 1 053 330 *euro*). Otrās atlases kārtas ietvaros sasniedzamie iznākuma rādītāji:1. uzstādītā atjaunojamos energoresursus izmantojoša siltumenerģijas ražošanas papildjauda ir 0,58 MW;
2. aprēķinātais siltumnīcefekta gāzu samazinājums ir 2 670 CO2 ekvivalenta tonnas gadā;
3. primārās enerģijas gada patēriņa samazinājums sabiedriskajās ēkās 10 263 MWh/gadā.

Pirmās un otrās atlases kārtas ietvaros sasniedzamie iznākuma rādītāji nodrošinās kopējo 4.2.1.2.pasākuma iznākuma rādītāju sasniegšanu:1. uzstādītā atjaunojamos energoresursus izmantojoša siltumenerģijas ražošanas papildjauda ir 2,06 MW;
2. aprēķinātais siltumnīcefekta gāzu samazinājums ir 9 457 CO2 ekvivalenta tonnas gadā;
3. primārās enerģijas gada patēriņa samazinājums sabiedriskajās ēkās 36 347 MWh/gadā.

*Horizontālo principu ievērošana*4.2.1.2.pasākumam ir tieša pozitīva ietekme uz horizontālo principu “Ilgtspējīga attīstība”. Projektu iesniegumu vērtēšanas kritēriji ir papildināti ar papildus kvalitātes kritēriju, kura ietvaros finansējuma saņēmējam, sniedzot atbilstošu informāciju par šīs prioritātes principu ievērošanu un veicināšanu, būs iespēja iegūt papildus 5 punktus, ja projekta iepirkuma konkursa nolikumā, atlases un vērtēšanas kritērijos tika/tiks piemērots zaļais publiskais iepirkums. Lai nodrošinātu šī horizontālā principa uzraudzību, CFLA tiks uzkrāti dati par attiecīgo kritēriju sasniegšanu projektu ietvaros un CFLA uzraudzīs, vai atbilstoši iepirkumam ir piemērots zaļais publiskais iepirkums.4.2.1.2.pasākumam ir netieša pozitīva ietekme uz horizontālo principu “Vienlīdzīgas iespējas”. Projektu iesniegumu vērtēšanas kritēriji ir papildināti ar papildus kvalitātes kritēriju, kura ietvaros finansējuma saņēmējam, sniedzot atbilstošu informāciju par šīs prioritātes principu ievērošanu un veicināšanu, būs iespēja iegūt papildus 5 punktus. Lai nodrošinātu horizontālā principa “Vienlīdzīgas iespējas” īstenošanas uzraudzību, projekta īstenotājs uzkrās datus par šāda horizontālā principa “Vienlīdzīgas iespējas” rādītāju: “Objektu skaits, kuros ERAF ieguldījumu rezultātā ir nodrošināta vides un informācijas pieejamība (ja ir attiecināms).” |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ēku īpašnieki un lietotāji.Mērķgrupas lielums – 999 valsts ēku īpašnieki un valsts ēku lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām.MK noteikumu projekts nosaka, ka projekta attiecināmajās izmaksās ir iekļaujamas projekta vadības personāla atlīdzības un projekta pamatojošās dokumentācijas sagatavošanas izmaksas, tādejādi samazinot administratīvo izmaksu slogu uz projekta iesniedzēja budžetu. Paredzams, ka 4.2.1.2.pasākuma pirmās projekta iesnieguma atlases kārtas ietvaros administratīvās izmaksas var sasniegt 1 282 500 *euro*, kas ir 1,5% no atlases kārtai pieejamā finansējuma. Pieņēmums balstīts uz CSP pieejamo informāciju par sabiedriskā sektorā izmaksāto vidējo atalgojumu (bruto), atlases kārtas ietvaros plānoto īstenoto projektu skaitu un laiku, kas nepieciešams projekta sagatavošanai. Ņemot vērā, ka projekta iesnieguma veidlapas sagatavošanai un tehniskā projekta izstrādāšanai nepieciešami vismaz 8 mēneši un sabiedriskajā sektorā vidējais atalgojums mēnesī ir 885 *euro* (bruto) un to, ka piecus gadus pēc projekta īstenošanas katru gadu ir jāiesniedz pārskats par enerģijas patēriņu, vidēji nepieciešamais laiks (kopā ar uzraudzības periodu) ir 15 mēneši, kas nozīmē, ka administratīvās izmaksas var sasniegt 1 282 500 *euro.*Iesniegto projektu iesniegumu pieņemšanu un vērtēšanu nodrošinās Centrālā finanšu un līgumu aģentūra. |
| 3. | Administratīvo izmaksu monetārs novērtējums | ES fondu administrēšanas izmaksas EM uz sadarbības iestādei plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | **Turpmākie trīs gadi (*euro*)** |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 4 250 000 | 12 750 000 | 12 750 000 | 12 750 000 |
| 2. Budžeta izdevumi: | 0 | 5 000 000 | 15 000 000 | 15 000 000 | 15 000 000 |
| 3. Finansiālā ietekme: | 0 | -750 000 | -2 250 000 | -2 250 000 | -2 250 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | N/A | N/A | N/A | N/A |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Pasākumam plānotais kopējais publiskais finansējums ir 115 127 027 *euro*, tai skaitā ERAF finansējums 97 857 972 *euro* un valsts budžeta finansējums 17 269 055 *euro*.Pirmās projektu iesniegumu atlases kārtas īstenošanai pieejamais publiskais finansējums ir 82 619 415 *euro,* tajā skaitā ERAF finansējums 70 226 502 *euro* un valsts budžeta finansējums 12 392 913 *euro.* Otrās projektu iesniegumu atlases kārtas īstenošanai pieejamais publiskais finansējums ir 32 507 612 *euro,* tajā skaitā ERAF finansējums 27 631 470 *euro* un valsts budžeta finansējums 4 876 142 *euro*. Ņemot vērā 4.2.1.2. pasākumam piemērojamo snieguma rezervi 7 022 201 *euro* apmērā, pieejamais finansējums līdz 2018.gada 31.decembrim ir 25 485 411 *euro*, tai skaitā ERAF finansējums 21 662 599 *euro* un valsts budžeta finansējums 3 822 812 *euro*. Kopējā publiskā finansējuma snieguma rezerve plānota 6,1% apmērā. Lēmums, vai snieguma rezervi izmantot projekta ietvaros, tiks pieņemts pēc darbības programmas “Izaugsme un nodarbinātība” 4.prioritātes ietvaros sasniegto rezultātu uz 2018.gada 31.decembri analīzes. Budžeta izdevumi ir kopējie projekta ieviešanai nepieciešamie publiskā finansējuma līdzekļi projektu īstenošanai 100% apmērā (ERAF 85% un valsts budžets 15%) no projekta attiecināmajām izmaksām.Projektus plānots ieviest no 2016.gada 4.ceturkšņa. Projektu īstenošanu plāno saskaņā ar finansējuma saņēmēja un sadarbības iestādes noslēgto līgumu vai vienošanos, bet ne ilgāk kā līdz 2022.gada 31.oktobrim. Projektu iesniegumu atlases kārtas ietvaros radušās izmaksas ir attiecināmas ne agrāk kā no 2016.gada 1.janvāra. Pirmajā ieviešanas gadā plānots mazāks finansējums (5 000 000 *euro*), jo projektu ietvaros ir jāveic iepirkums par būvdarbiem un jānodrošina tehniskās dokumentācijas sagatavošana, kas tiek attiecināts jau no 2016.gada 1.janvāra. Iepirkumu, kas nepieciešams projekta īstenošanai, finansējuma saņēmējs veic saskaņā ar normatīvajiem aktiem publisko iepirkumu jomā. Iepirkuma procedūras rezultātā tiek slēgti piegādes vai pakalpojuma līgumi, kuru ietvaros var tikt paredzēta iekārtu piegāde un lietotājā instruktāža par piegādātās iekārtas lietošanu.Ņemot vērā, ka daļai no prioritārā sarakstā iekļautajām ēkām ir veikta gan energosertifikācija, gan arī izstrādāts būvprojekts vai apliecinājuma karte (21 ēka), 2016.gadā finansējums energoefektivitātes pasākumu īstenošanai pirms projekta apstiprināšanas nepieciešams 76 ēkās. Pārējās prioritārā sarakstā iekļautās ēkas projekta iesniegumu plāno iesniegt 2017.gada I ceturksnī un vēlāk (skatīt 4.2.1.2.pasākuma atlases kārtas sākotnējās ietekmes novērtējuma ziņojuma (anotācijas) pielikumu).No 2017. - 2021.gadam finansējums plānots vienmērīgi (15 000 000 *euro*), bet 2022.gadā 4.2.1.2.pasākuma ietvaros publiskais finansējums paredzēts 35 127 027 *euro* apmērā, lai atjaunotu valsts ēku sarakstā esošās ēkas, kuru atjaunošanas izpildi varētu ieskaitīt 3% mērķa izpildei uz 2023.-2025.gadu.Projekta iesniedzēji atlases kārtas ietvaros paredzētās darbības var uzsākt ar 2016.gada 1.janvāri - minētā prasība ir noteikta, ņemot vērā to, ka tehniskās dokumentācijas izstrāde ir sarežģīts un laikietilpīgs process. Papildus jāņem vērā, ka jau no 2015.gada 4.ceturkšņa ir pieejami atlases kritēriji un kritēriju piemērošanas metodika 4.2.1.2.pasākuma pirmās atlases kārtas ietvaros, tādējādi ir paredzams, ka darbs pie tehniskās dokumentācijas izstrādes tiks nodrošināts jau laicīgi, lai dokumentācija būtu savlaicīgi un kvalitatīvi izstrādāta un būvdarbi var tikt uzsākti no 2016.gada sākuma. Pēc ministriju iesniegtās informācijas, Ekonomikas ministrija ir apkopojusi informāciju par ēkām, kurās 4.2.1.2.pasākuma pirmās projektu iesniegumu atlases kārtas ietvaros ar ierobežotu atlasi 2016.gadā plānots īstenot energoefektivitātes paaugstināšanas pasākumus un ēkām, kurās būvniecības uzsākšana plānota 2017.gadā un vēlāk. Ņemot vērā, ka jau salīdzinoši lielai daļai no valsts ēkām, ir izstrādāta tehniskā dokumentācija, lai nekavētu šajās ēkās būvdarbu uzsākšanu, izmaksas tiek attiecinātas no 2016.gada 1.janvāra.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atvasinātām publiskām personām un valsts kapitālsabiedrībām nepieciešamo valsts budžeta finansējumu no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” lūgs pārdalīt Finanšu ministrija, savukārt tiešās valsts pārvaldes iestādēm, t.sk. padotības iestādēm nepieciešamo finansējumu lūgs pārdalīt attiecīgā nozares ministrija.Izmantojot valsts budžeta finansējumu izmaksu segšanai pirms projekta apstiprināšanas, veikto izmaksu pārgrāmatošana veicama tā saimnieciskā gada ietvaros, kad ir veikti izdevumi. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:1. Eiropas Parlamenta un Padomes 2013.gada 17.decembra Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (ES Oficiālais Vēstnesis, 2013.gada 20.decembris, Nr. L347/320) (turpmāk – Eiropas Parlamenta un Padomes Regula Nr. 1303/2013);
2. Direktīva 2012/27/ES.
 |
| 2. | Citas starptautiskās saistības | MK noteikumu projekts šo jomu neskar |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības: 1. Eiropas Parlamenta un Padomes Regula Nr.1303/2013;
2. Direktīva 2012/27/ES.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu). | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Eiropas Parlamenta un Padomes Regula Nr. 1303/2013* | *Noteikumu projekta 36.1. apakšpunkts* | *Ieviests pilnībā* | *Neparedz stingrākas prasības* |
| *Direktīvas 2012/27/ES 5.panta 2.punkts* | *Noteikumu projekta**16.3. apakšpunkts*  | *Pārņemts pilnībā**Pārņemts ar MK 2013.gada 2.decembra rīkojuma Nr. 587 (prot. Nr. 63 52.§) Par Koncepciju par Direktīvas 2012/27/ES prasību pārņemšanu normatīvajos aktos**1.1.punktu un 4.punktu. Prasības piemērotas, izveidojot sarakstu “Valsts institūciju īpašumā, valdījumā un lietošanā esošo ēku ar kopējo platību virs 250 m2 uz 09.07.2015. saskaņā ar Eiropas Parlamenta un Padomes Direktīvas 2010/27/ES par energoefektivitāti 5.panta 5.punktu”* | *Neparedz stingrākas prasības* |
| *Direktīvas 2012/27/ES 5.panta 3.punkts* | *Noteikumu projekta**anotācijas I sadaļas 2. punkts, noteikumu projekta 8. punkts* | *Pārņemts daļēji**Prasības pilnībā tiks pārņemtas ar pamatnostādņu projektu “Enerģētikas attīstības pamatnostādnes 2014.–2020.gadam”.**Atbildīgā Ekonomikas ministrija* | *Neparedz stingrākas prasības* |
| *Direktīvas 2012/27/ES 5.panta 5.punkts* | *Noteikumu projekta**16.3. apakšpunkts* | *Pārņemts pilnībā**Prasības piemērotas, izveidojot sarakstu “Valsts īpašumā, valdījumā un lietošanā esošo ēku ar kopējo platību virs 250 m2 sarakstu uz 09.07.2015. saskaņā ar Eiropas padomes un Parlamenta Direktīvas 2012/27/ES par energoefektivitāti 5.panta 5.punktu”* | *Neparedz stingrākas prasības* |
| *Direktīvas 2012/27/ES 25. - 28.panta 1.punkts* | *Noteikumu projekta informatīvā atsauce* | *Pārņemts pilnībā* |  |
| *Direktīvas 2012/27/ES 28.panta 2.punkts* | *Noteikumu projekta informatīvā atsauce* | *Pārņemts pilnībā* |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | MK noteikumu projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar |
| Cita informācija | Nav |

|  |
| --- |
| **2.tabula****Ar tiesību akta projektu uzņemtās saistības, kas izriet no** **starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Noteikumu projekts šo jomu neskar | MK noteikumu projekts šo jomu neskar | MK noteikumu projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām? | MK noteikumu projekts šo jomu neskar |
| Cita informācija | Nav |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās interneta tīmekļa vietnē publicē informāciju par MK noteikumu projektu un tā virzību. 4.2.1.2.pasākuma projektu iesniegumu vērtēšanas kritērijus plānots apstiprināt Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstisko organizāciju un reģionālie partneri. |
| 2. | Sabiedrības līdzdalība projekta izstrādē | 4.2.1.2.pasākuma projektu iesniegumu vērtēšanas kritērijus plānots apstiprināt Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstisko organizāciju un reģionālie partneri. |
| 3. | Sabiedrības līdzdalības rezultāti | Saskaņoti 4.2.1.2.pasākuma projektu iesniegumu vērtēšanas kritēriji |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, CFLA kā sadarbības iestāde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija, vai institūciju pieejamiem cilvēkresursiem |
| 3. | Cita informācija | Nav |

Anotācijas IV. sadaļa – MK noteikumu projekts šo jomu neskar.

Ministru prezidenta biedra,

ekonomikas ministra pienākumu izpildītājs,

iekšlietu ministrs R. Kozlovskis

Vīza:

Valsts sekretāra pienākumu izpildītājs,

valsts sekretāra vietnieks R. Aleksejenko

19.07.2016 09:21

5213

I. Muceniece

Tel.: 67013171

e-pasts: Iveta.Muceniece@em.gov.lv

1. Ekonomikas ministrijas tīmekļa vietne:

https://www.em.gov.lv/lv/nozares\_politika/majokli/eku\_energoefektivitate/no\_direktivas\_2012\_27\_es\_par\_energoefektivitati\_izrietosas\_prasibas/ [↑](#footnote-ref-1)
2. Pasākumam piemērojamā publiskā finansējuma snieguma rezerve tiek piemērota finansējuma saņēmējiem otrajā projektu iesniegumu atlases kārtā. Papildus informācija par valsts kapitālsabiedrībām tiks sniegta līdz ar otrās kārtas MK noteikumu izstrādi. [↑](#footnote-ref-2)